Basilique Notre-Dame de Fourvière

Basilika Notre-Dame de Fourvière (norsk: Notredamebasilikaen på Fourvière-åsen) er en (liten) basilika, reist på Fourvièrehøyden i Lyon. 

Kirken er oppført i romansk, nybysantinsk stil mellom 1872 og 1896. Karakteristisk er de store bysantinske korsene på kirketårnene. I kirkens indre finnes mosaikker, tresnitt og malerier.

Anlegget inneholder to kirker, den ene oppå den andre. Det øvre kirkerom er rikt ornamentert, mens det lavere har en enklere form. Fourvièrekirken er viet til jomfru Maria, som hevdes å ha reddet Lyon fra pesten i 1643.  En liten kirke ble dengang reist i takknemlighet. Hvert år viser befolkningen på nytt sin takknemlighet til jomfru Maria, ved å tenne lys over hele byen i det som kalles Fête des Lumières (lysfesten).

Basilika Notre-Dame de Fourvière regnes som ett av Lyons vartegn. Kirken er fra 1998 oppført på UNESCOs liste over verdens kulturarv sammen med andre historiske steder i Lyon. 

 Eksterne lenker 


Kategori:Byggverk i Lyon
Kategori:Verdensarven i Lyon

Kategori:Kirker fra 1896
Kategori:1896 i Frankrike
Kategori:Katolske kirker i Frankrike